Audi barberer 50.000 af prisen på den største e-tron

Audi meddelelser i en pressemeddelelse, at de sætter prisen på den største af e-tron modellerne ned med 50.000 kroner. Bilen blev lanceret herhjemme i starten af sidste år og klarer sig — på trods af størrelse og pris – ikke helt dumt.

Årsagen til prisnedsættelserne er “markedssituationen”, fortæller Audi:

– Vi tilpasser løbende vores priser til markedssituationen, og vi har fået mulighed for at få flere produktionspladser på fabrikken i Belgien, hvilket betyder, at vi kan få endnu flere danskere ud at køre Audi e-tron, uddyber Morten Troest, der er salgschef hos Audi Danmark.

I juni måned var Audi e-tron med 49 solgte eksemplarer den fjerde bedst sælgende elbil på det danske marked. I hele 2020 hidtil, er der kørt 180 nyregistrerede e-tron ud på vejene.

E-tron fås i to varianter; 55 quatro og 50 quatro. Sidstnævnte er lillebror og kom på markedet i starten af året. Men det er altså den største af modellerne, der nu bliver billigere, så prisen fremover starter på 749.990 kr. for en e-tron Prestige 55 quattro.

Du kan læse vores anmeldelse af Audi e-tron 55 quatro her. Anmeldelsen indeholder også video. Herunder kan du se bestykningen på de to modeller:

| 50 quattro | 55 quattro
Rækkevidde (WLTP) | 329 | 429
Batteri (kWh) | 71 | 95
0-100 km/t | 6,8 sek. | 5,7 sek.
Tophastighed | 190 km/t | 200 km/t
Hurtigladning | 120 kW | 150 kW
Pris | 569.990 | 749.990

Audi barberer 50.000 af prisen på den største e-tron